ভারতের কাছে বাংলাদেশের দুঃস্বপ্নের হার | অনাবিল সংবাদ
মঙ্গলবার, জুন ৬, ২০১৭
অনাবিল সংবাদ
সত্যকে নিন সহজে
প্রচ্ছদ
জাতীয়
রাজনীতি
অর্থনীতি
সারাবাংলা
ঢাকা বিভাগ
চট্টগ্রাম বিভাগ
খুলনা বিভাগ
সিলেট বিভাগ
রাজশাহী বিভাগ
বরিশাল বিভাগ
রংপুর বিভাগ
ময়মনসিং বিভাগ
আন্তর্জাতিক
চলনবিলের সংবাদ
অন্যান্য
অনাবিল সাহিত্য
মুক্ত চিন্তা
ফিচার
তথ্যপ্রযুক্তি
বিনোদন
স্বাস্থ্য ও শিক্ষা
খেলা
ভারতের কাছে বাংলাদেশের দুঃস্বপ্নের হার
প্রকাশকাল- ০৮:৩৮,মে ৩১, ২০১৭,খেলা বিভাগে
স্টার মেইল: আইসিসি চ্যাম্পিয়ন্স ট্রফির আগে বাংলাদেশের শেষ প্রস্তুতি ম্যাচটা রীতিমতো দুঃস্বপ্নে পরিণত হলো। প্রতিপক্ষ ভারতের বোলারদের কাছে অসহায় আত্মসমর্পণ করেছেন টাইগার ব্যাটসম্যানরা। তাতে ২৪০ রানের বিশাল ব্যবধানে হেরেছে বাংলাদেশ। মঙ্গলবার কেনিংটন ওভালে টসে হেরে ব্যাটিংয়ে নেমে ভারত করেছিল ৭ উইকেটে ৩২৪ রান। লক্ষ্য তাড়া করতে নেমে ২২ রানেই ৬ উইকেট হারিয়ে ফেলে টাইগাররা। এরপর আর ম্যাচে ফেরা হয়নি বাংলাদেশের। ২৩.৫ ওভারে মাত্র ৮৪ রানে অলআউট হয়েছে সাকিব আল হাসানের দল। চ্যাম্পিয়ন্স ট্রফির আগে এমন হারে বাংলাদেশের মনোবলে বেশ বড় আঘাতই লাগলো।
পাকিস্তানের বিপক্ষে আগের প্রস্তুতি ম্যাচের সেঞ্চুরিয়ান তামিম ইকবাল ইনিংস ওপেন করেননি। তার পরিবর্তে ইমরুল সঙ্গী হয়েছিলেন সৌম্যর। তবে সৌম্য খুব একটা সুবিধা করতে পারেননি। আয়ারল্যান্ড সিরিজে টানা দুই হাফসেঞ্চুরি করে ফর্মে ফেরার ইঙ্গিত দেয়া ড্যাশিং ওপেনার আবারো ব্যর্থ হয়েছেন। ইনিংসের চতুর্থ ওভারের দ্বিতীয় বলে উমেশ যাদবের বলে উইকেটকিপার দিনেশ কার্তিককে ক্যাচ দিয়েছেন তিনি। ৭ বলে ২ রান করে সাজঘরে ফিরেছেন। যদিও তার আউট নিয়ে কিছুটা সন্দেহ রয়েছে। টানা তিন ম্যাচে বলার মতো কিছু করতে ব্যর্থ সৌম্য।
এরপর সাব্বির রহমানও টিকতে পারেননি। ৩ বল খেলে শূন্য রানে বোল্ড হয়েছেন তিনি। তার উইকেটটিও নিয়েছেন উমেশ। চতুর্থ ওভারেরই পঞ্চম বলে। পরের ওভারে সৌম্য-সাব্বিরকে অনুসরণ করে সাজঘরের পথ ধরেছেন ইমরুলও। ভুবনেশ্বর কুমারের বলে পুল করতে গিয়ে উমেশকে ক্যাচ দিয়েছেন তিনি। তার সংগ্রহ ৭ রান। নিজের পরের ওভারে তিন বলের ব্যবধানে সাকিব ও মাহমুদউল্লাহ রিয়াদের উইকেটও তুলে নিয়েছেন ভুবনেশ্বর। সাকিব ৭ রান করলেও মাহমুদউল্লাহ রানের খাতা খুলতেই পারেননি। এরপর মোসাদ্দেক হোসেন সৈকতকে নিজের তৃতীয় শিকারে পরিণত করেছেন উমেশ। তিনিও ফিরেছেন শূন্য রানে। তাতে ২২ রানে নেই টাইগারদের ৬ উইকেট। সপ্তম উইকেটে কিছুটা প্রতিরোধের আভাস দিয়েছিলেন মুশফিক ও মেহেদী। কিন্তু তাদের জুটি ভেঙে দিয়েছেন শামি। মুশফিককে সাজঘরে পাঠিয়েছেন ১৩ রানে।
তাতে বাংলাদেশের প্রথম সাত ব্যাটসম্যানের রানের যোগফল দাঁড়ায় ২৯ মাত্র! যথাক্রমে যা ৭, ২, ০, ১৩, ৭, ০ ও ০! সেরা ৭ ব্যাটসম্যানের তিনজন ফিরেছেন শূন্য রানে, একজন মাত্র পেরুতে পেরেছেন দুই অংক! অবিশ্বাস্য বটে! ৪৭ রানে এই সাত উইকেট হারানোর পর কোনোমতেই বাংলাদেশের কাছে লড়াই আশা করা যায় না।
এর আগে লন্ডনের কেনিংটন ওভালে টসে হেরে বিরাট কোহলির ভারত চোখে লাগার মতো ব্যাট করেছে। কোহলি, এমএস ধোনি ব্যাট করেননি। যাদের প্র্যাকটিস বেশি দরকার তাদের ব্যাট করিয়েছে ভারত। তবে আগের প্রস্তুতি ম্যাচ মিস করা রোহিত শর্মা ১ রান করেই রুবেল হোসেন শিকার হন। মোস্তাফিজুর রহমান ১১ রান করা অজিঙ্কা রাহানেকে তুলে নেন এরপর। ১৯ রানে ২ উইকেট হারানো ভারত অবশ্য চাপ ঝেড়ে ফেলে ঘুরে দাঁড়ায়। ওপেনার শিখর ধাওয়ান খেলেছেন ৬০ রানের ইনিংস। উইকেটকিপার-ব্যাটসম্যান দিনেশ কার্তিক ৯৪ রান করে অবসর নিয়েছেন। কেদার যাদবও ৩১ রান দিয়ে গেছেন। মারমার কাটকাট ব্যাটিং ছিল হার্দিক পান্ডিয়ার। ৮০ রানে অপরাজিত থেকেছেন তিনি। রবীন্দ্র জাদেজাও করেছেন ৩২ রান। তাদের প্র্যাকটিসের সামনে শেষটায় বাংলাদেশি বোলাররা খুব চাপে ছিলেন। ভারতের বড় সংগ্রহ গড়ার পথ রুদ্ধ করতে পারেনি সাকিবের দল। এই ম্যাচে নিয়মিত অধিনায়ক মাশরাফি বিন মুর্তজা নিয়েছেন বিশ্রাম। সাকিব নেতৃত্ব দিয়েছেন টাইগার দলকে।
সংক্ষিপ্ত স্কোর: ভারত ৫০ ওভারে ৩২৪/৭ (রোহিত ১, শিখর ৬০, রাহানে ১১, কার্তিক ৯৪, কেদার যাদব ৩১, হার্দিক অপরাজিত ৮০, জাদেজা ৩২, অশ্বিন ৫, ভুবনেশ্বর ৫; মোস্তাফিজ ১/৫৩, রুবেল ৩/৫০, তাসকিন ০/৪৫, মেহেদী ০/৩৯, সানজামুল ২/৭৪, মোসাদ্দেক ০/২৯, সাকিব ০/২৩)।
‘সাকিবের বিকল্প ভাবার সময় এসেছে’
স্টার মেইল: আইপিএলের কারণে একটু দেরিতে যোগ দিয়েছিলেন ইংল্যান্ড সফরে। কন্ডিশনের সঙ্গে মানিয়ে নেওয়ার সেই মিশনে সবচেয়ে খামতি বোধ হয় থেকে গেছে সাকিব আল হাসানকে নিয়েই। দুটি প্রস্তুতি আর চারটি আন্তর্জাতিক ম্যাচ খেলেছেন। একটিও ফিফটি নেই, এক ম্যাচেও পাননি ৩ উইকেট। ১ জুন চ্যাম্পিয়নস ট্রফির আগে এক নম্বর অলরাউন্ডারের ব্যাটে-বলের ছন্দহীনতা বাংলাদেশকে চিন্তায় ফেলেছে। মঙ্গলবার ভারতের বিপক্ষে প্রস্তুতি ম্যাচে অধিনায়কের দায়িত্ব নিয়েও সাকিব পারলেন না দলকে অনুপ্রাণিত করতে।
সাকিবকে নিয়ে পক্ষে-বিপক্ষে আলোচনা যেন সব সময়ই হয়। সেটি তিনি এক নম্বর বলেই। ইদানীং আলোচনাটা একটু বেশি হওয়ার সুযোগ করে দিচ্ছেন সাকিব নিজেই। সর্বশেষ ৮ ওয়ানডে ইনিংসে ৩ ফিফটি। এই সময়ের মধ্যেই টেস্টে একটি ডাবল সেঞ্চুরিসহ দুটি সেঞ্চুরি ও দুটি ফিফটি। ফিফটির একটি আশির ঘরের ইনিংস। সাকিব কি ব্যাট হাতে সত্যিই অনুজ্জ্বল? নাকি নামটা সাকিব বলেই সমালোচনাটা একটু বেশিই হচ্ছে?
বোলিংয়ে অবশ্য সাকিবের পক্ষে বোলার অস্ত্র খুব কমই। সাকিবের বোলিংয়ের ধার যে কমেছে, এটা নিয়ে বিতর্ক করার সুযোগ কম। ওয়ানডেতে গত ১৩ ইনিংসে ৩ উইকেট পেয়েছেন একবার। ২ উইকেট তিনবার। ১ উইকেটও তিনবার। বাকি ছয়বার উইকেটের দেখাই পাননি!
গাজী আশরাফ হোসেন লিপু মনে করেন, সাকিব যে ক্যারিয়ারের সেরা সময় পেছনে ফেলে এসেছেন, এ বাস্তবতা মেনে নেওয়ার সময় এসে গেছে। চ্যাম্পিয়নস ট্রফি উপলক্ষে প্রথম আলোর বিশেষ ভিডিও আড্ডা ‘ছক্কা’য় এই ক্রিকেট বিশ্লেষক বলেছেন, সাকিব এখনো মাঝেমধ্যে একটি-দুটি দুর্দান্ত ডেলিভারি দিচ্ছে। কিন্তু সাকিব নামটার জন্য তা যথেষ্ট নয়।
সাকিব পুরো ১০ ওভার বোলিং করবেন, এমনটা ভেবে রণকৌশল সাজানো হবে কি না, এখন এ নিয়েও ভাবার সময় এসেছে বলে মনে করেন আন্তর্জাতিক ক্রিকেটে বাংলাদেশের প্রথম অধিনায়ক। লিপু মনে করেন, সাকিব ১০ বছরের বেশি সময় ধরে বাংলাদেশের ক্রিকেটকে দিয়ে এসেছেন। স্বাভাবিক নিয়মেই খেলোয়াড়দের ক্যারিয়ারে মধ্যগগন পার হয় এক সময়। লিপুর তাই মন্তব্য, ‘সত্যি বলতে কি, সাকিবের বিকল্প ভাবার সময় এসে গেছে।’
এমন নয়, এখনই সাকিবকে সরিয়ে দেওয়ার কথা বলছেন তিনি। তবে তাঁর বিকল্প হিসেবে দলে কে দায়িত্ব নেবেন, সেটি ভাবার সময় অন্তত এসে গেছে বলে মনে করেন লিপু।
← কুষ্টিয়ার বড়বাজার থেকে লাহিনী পর্যন্ত রাস্তার বেহাল দশা।
প্রেমিকের’ বাড়িতে কিশোরীর অনশন →
সাম্প্রতিক সংবাদ
‘ভালো গল্পে কাজ করার চেষ্টা করি’: মম
পরিমনীর সেলফিতে অপু বিশ্বাস
পাবনা বিজ্ঞান ও প্রযুক্তি বিশ্ববিদ্যালয়ে ‘বিশ^বিদ্যালয়’ দিবস উদযাপন
পাবনায় ২৩ কেজি গাজা উদ্ধার : ২ মহিলা সহ ৩ জন আটক
পাবনা জেলা জিয়া পরিষদের আয়োজনে দোয়া ও ইফতার মাহফিল অনুষ্ঠিত
শ্রীমঙ্গলে ইসলামিয়া হাফিজিয়া মাদরাসায় কুরআন শিক্ষার তাৎপর্য শীর্ষক আলোচনা সভা ও ইফতার মাহফিল
জুড়ীতে চতুর্থ শ্রেণির ছাত্রীকে ধর্ষণের চেষ্টা
মৌলভীবাজারে মনু নদীর প্রতিরক্ষা বাঁধে ভাঙন
লোকবল সংকটে কুলাউড়া পিডিবি
সিলেটে ‘ফুরির বাড়ি ইফতারি’ দেওয়ার ধুম পড়েছে
রাবি জাতীয়তাবাদী শিক্ষক ফোরাম ‘সরকারকে সুষ্ঠ নির্বাচনে বাধ্য করতে হবে’
বেনাপোল পিস্তল গুলি ও হাত বোমা সহ ৩ শিবির নেতা আটক
হামলা ও ভাংচুরের ঘটনায় ভুমিমন্ত্রী পুত্র তমালসহ ১১ জনের জামিন চতুর্থবার নামঞ্জুর
উম্মুল মুমিনিন হজরত খাদিজাতুল কুবরা (রা.)
তানোরে জমির পজিশন দখল নিয়ে মারপিট আহত ১
রাজশাহী ও চলনবিলের সংবাদ
পাবনা বিজ্ঞান ও প্রযুক্তি বিশ্ববিদ্যালয়ে ‘বিশ^বিদ্যালয়’ দিবস উদযাপন
পাবনায় ২৩ কেজি গাজা উদ্ধার : ২ মহিলা সহ ৩ জন আটক
পাবনা জেলা জিয়া পরিষদের আয়োজনে দোয়া ও ইফতার মাহফিল অনুষ্ঠিত
হামলা ও ভাংচুরের ঘটনায় ভুমিমন্ত্রী পুত্র তমালসহ ১১ জনের জামিন চতুর্থবার নামঞ্জুর
তানোরে জমির পজিশন দখল নিয়ে মারপিট আহত ১
বগুড়ার গাবতলীতে প্রতিপক্ষের মারপিটে যুবকের মৃত্যু
চাটমোহরে বিশ্ব পরিবেশ দিবস পালন
চাটমোহরে শিক্ষার গুনগত মান অর্জনে শেখ রাসেল ডিজিটাল ল্যাব এর ভূমিকা শীর্ষক সেমিনার অনুষ্ঠিত
বগুড়ায় বিশ্ব পরিবেশ দিবস উদযাপন
আটঘরিয়ায় বিশ্ব পরিবেশ দিবস উপলক্ষে র‌্যালি ও আলোচনাসভা অনুষ্ঠিত
আটঘরিয়ায় নেতৃস্থানীয় ব্যাক্তিবর্গের ওরিয়েন্টেশন কর্মশালা অনুষ্ঠিত
গাবতলীতে গরু বোঝাই ভটভটি উল্টে নিহত-১ আহত আহত-৪
রুপপুর পারমাণবিক বিদ্যুৎ উৎপাদন কেন্দ্র থেকে প্রতিদিন দু’লাখ টাকার তেল চুরি হচ্ছে
গুরুদাসপুরে বিশ্ব পরিবেশ দিবসের র‌্যালী ও আলোচনা সভা অনুষ্ঠিত
গুরুদাসপুরে ফেন্সিডিলসহ আটক-১

Top
প্রকাশক ও সম্পাদক                                                 প্রধান সম্পাদক                                                            সম্পাদকমন্ডলী
সরকার রুহুল আমীন                                                শাকিল ইফতেখার                                                       সহযোগী সম্পাদক: ইকবাল কবির রনজু
মোবাইল- ০১৭১১১১১৭৩৬                                                                                                                              নির্বাহী সম্পাদক: মোহাম্মদ জাহাঙ্গীর আলম
ইমেইল- rafishafin09@gmail.com
অনাবিল সংবাদ যোগাযোগ- হট লাইন : ০১৭১১১১১৭৩৬, ০১৭৩৩১০৯৪০৫, ০১৭৩০১৮৫৬১০, ০১৯১১২৪৬৪৭৭, ইমেইল: onabilnews@gmail.com,
প্রধান কার্যালয় : বালুচর মাঠ সংলগ্ন, চাটমোহর, পাবনা | ঢাকা অফিস : ১৬২ আরামবাগ (স্যাপিড প্রিন্টার্স, রয়েল একাডেমির গলি) মতিঝিল, ঢাকা-১০০০